12.5.2023
(15)
SK
Úradný vestník Európskej únie
L 127/3
Preskúmanie trendov relevantných z hľadiska posúdenia pravdepodobnosti pokračovania alebo opätovného výskytu ujmy sa vzťahovalo na obdobie od 1. januára 2018 do konca obdobia revízneho prešetrovania (ďalej len „posudzované obdobie“). 2.
PREŠETROVANÝ VÝROBOK, DOTKNUTÝ VÝROBOK A PODOBNÝ VÝROBOK
2.1.
Prešetrovaný výrobok v revíznom prešetrovaní pred uplynutím platnosti a čiastočnom priebežnom revíznom prešetrovaní (16)
Výrobkom, ktorý je predmetom revíznych prešetrovaní, je vysokopevnostná priadza z polyesterov neupravená na predaj v malom vrátane monofilu s dĺžkovou hmotnosťou menej ako 67 decitexov [okrem šijacej nite a do „Z“ zakrútenej násobnej (súkanej) alebo káblovanej priadze určenej na výrobu šijacej nite, pripravenej na farbenie a na konečnú úpravu, voľne navinutej na plastovej perforovanej dutinke], v súčasnosti patriaca pod číselný znak KN ex 5402 20 00 (kód TARIC 5402 20 00 10) (ďalej len „prešetrovaný výrobok“).
Číselné znaky KN a kódy TARIC sa uvádzajú len pre informáciu bez toho, aby tým bola dotknutá akákoľvek následná zmena nomenklatúrneho zatriedenia.
(17)
Priadza z polyesterov sa používa na rôzne účely, napríklad na výstuž pneumatík, široké tkaniny, bezpečnostné pásy, airbagy, laná a siete, a má aj viacero priemyselných využití. 2.2.
Dotknutý výrobok
(18)
Dotknutý výrobok v revíznom prešetrovaní pred uplynutím platnosti a čiastočnom priebežnom revíznom prešetrovaní je prešetrovaný výrobok s pôvodom v Číne. 2.3.
Podobný výrobok
(19)
Z prešetrovaní vyplynulo, že nasledujúce výrobky majú rovnaké základné fyzické, chemické a technické vlastnosti, ako aj rovnaké základné použitia: — dotknutý výrobok, — prešetrovaný výrobok vyrábaný a predávaný na domácom trhu v Číne a — prešetrovaný výrobok vyrábaný a predávaný v Únii výrobným odvetvím Únie.
(20)
Tieto výrobky sa preto považujú za podobné výrobky v zmysle článku 1 ods.
4 základného nariadenia.
3. REVÍZNE PREŠETROVANIE PRED UPLYNUTÍM PLATNOSTI
3.1.
Zainteresované strany a výber vzorky (21)
V oznámení o začatí revízneho prešetrovania pred uplynutím platnosti Komisia vyzvala zainteresované strany, aby sa na ňu obrátili s cieľom zúčastniť sa na prešetrovaní.
Komisia okrem toho o začatí revízneho prešetrovania pred uplynutím platnosti výslovne informovala žiadateľa, známych výrobcov z Únie, výrobcov v Číne, dovozcov a používateľov v Únii, o ktorých je známe, že sa ich prešetrovanie týka, a orgány Číny a vyzvala ich, aby sa na ňom zúčastnili.
(22)
Všetky zainteresované strany mali možnosť vyjadriť sa k začatiu prešetrovania a požiadať o vypočutie pred Komisiou a/alebo úradníkom pre vypočutie v obchodných konaniach.
(23)
V oznámení o začatí revízneho prešetrovania Komisia uviedla, že v súlade s článkom 17 základného nariadenia môže vybrať vzorku zainteresovaných strán.
3.1.1.
Výber vzorky výrobcov z Únie
(24)
Komisia v oznámení o začatí revízneho prešetrovania pred uplynutím platnosti uviedla, že predbežne vybrala vzorku výrobcov z Únie.
Komisia vybrala vzorku na základe objemov výroby a predaja, pričom zohľadnila ich geografickú polohu.
Táto vzorka pozostávala z troch výrobcov z Únie.
Na výrobcov z Únie zaradených do vzorky pripadalo vyše 50 % odhadovaného celkového objemu výroby a predaja podobného výrobku v EÚ.
Komisia v súlade s článkom 17 ods.
2 základného nariadenia vyzvala zainteresované strany, aby sa vyjadrili k predbežnej vzorke.
Žiadna zo zainteresovaných strán nemala pripomienky k predbežnej vzorke, ktorá sa potvrdila ako konečná vzorka.
Vzorka je reprezentatívna pre výrobné odvetvie Únie.